MESTSKÁ ČASŤ BRATISLAVA-NOVÉ MESTO

Informácia na zasadnutie
Miestneho zastupiteľstva
16. 4. 2013

I N F O R M Á C I A
o
činnosti splnomocnencov 
Miestneho zastupiteľstva mestskej časti Bratislava-Nové Mesto, 
za rok 2012
- - - - - - - - - - - - - - - - - - - - - - - - - - - - - - - - - - - - - - - - - - - - - -  -

Predkladá :
- - - - - - -
Ing. Anna Jánošová
zástupkyňa starostu

								Materiál obsahuje :
								- - - - - - - - - - - - - - - 
								- Správy splnomocnencov

APRÍL 2013

INFORMÁCIA
o činnosti splnomocnenca pre rozvoj štvrtí mestskej časti
JUDr. Richard Mikulec

A)	Pracovné stretnutia na rôznych úrovniach ohľadne riešenia problémov štvrtí
B)	Príprava budovania parkovísk a škôlky v lokalite Dimitrovka
C)	Aktívne pôsobenie v oblasti Bojnická ul.

      Bratislava 6. 3. 2013

Informácia o činnosti splnomocnenca pre dopravné systémy  
a technickú infraštruktúru.
Ing. arch. Otto Novitzky

V súvislosti s činnosťou poslanca mestskej časti a splnomocnenca pre dopravné systémy a technickú infraštruktúru sa aktívnym spôsobom zúčastňujem rokovaní,  súvisiacich s uvedenou problematikou priamo, resp. ak je táto súčasťou spracovávanej témy.

A/	Parkovacia politika hlavného mesta SR Bratislavy, príprava materiálu do mestského zastupiteľstva – VZN, prevádzkový poriadok, člen komisie pre dopravnú politiku parkovania, pod vedením primátora mesta;
B/	Zóny regulovaného parkovania BA NM Kramáre / Račianska – Vajnorská, resp. lokalita Zimný štadión – pilotný projekt zóny parkovania, člen prípravnej skupiny;
C/	Hornomlynská dolina / Železná studnička – riešenie dopravných vzťahov a investícií v lokalite – člen komisie pre revitalizáciu lesoparku, pod vedením námestníčky primátora, spracovanie pilotného projektu parkovacieho domu na Ceste na Červený most (publikované v SME 05.03.2013); 
D/	Pracovné stretnutia a rokovania na rôznych úrovniach ohľadne riešenia dopravnej a technickej infraštruktúry, napr. Bárdošova ul., Jedenásta ul., Rozvodná ul...
E/	Publikačná činnosť v Hlase Nového Mesta, v zmysle predmetnej  problematiky;

Bratislava 05.03.2013

							Ing. arch. Otto Novitzky	

Ing. Branislav Feješ, Považská 22, 831 03 Bratislava

Sprava
o
činnosti splnomocnenca MZ.
(Moja správa je písaná tak, že poukazuje na nedostatky, to ale neznamená že je všetko
zle. Bolo by neobjektívne tvrdiť to)

Moje predsavzatie, keď sa začalo funkčné obdobie, bolo dohliadnuť na to, aby
‐ zamestnanci úradu mali primerané podmienky pre svoju prácu
- sa zvýšila efektivita činností, ktoré úrad zabezpečuje
‐ boli ukončené všetky podozrivé transakcie, zdedené z predchádzajúceho obdobia
‐ bola zabezpečená transparentnosť pri obstarávaní zákazok

Prvá akcia, ktorej som sa venoval, bola rekonštrukcia kanalizácie, vodovodu a ich prípojok na uliciach
Považská a Letná, kde tento problém pretrvával niekoľko rokov. Bola to investičná akcia BVS, ale po skúsenostiach z ostatných ulíc, ktoré BVS rekonštruovala niekoľko rokov dozadu a problémy tam pretrvávajú doteraz, bolo treba do toho vstúpiť a suplovať technický dozor. Počas výstavby sa podarilo dotiahnuť jednania medzi BVS, MU a SPP do takého stavu, že SPP pristúpilo k výmene opotrebovaného potrubia rozvodu plynu spolu s výmenou plynových prípojok k domom a umiestnenie plynomeru na ulicu, všetko na náklady SPP. Miestny úrad sa podieľal na tejto akcii, prispením na cestnú komunikáciu. Takýmto spôsobom by mali byť ukončené všetky rozkopávky, kde je dopredu plánovaná výmena inžinierskych sietí: vymeniť vo výkope, všetko čo sa dá a potom zrekonštruovať cestu a chodníky nad nimi. 

Tu by som chcel poukázať na nedostatočné personálne zabezpečenie pri odovzdávaní, kontrole a preberaní rozkopávok, ktoré majú za následok, že po niekoľkých rokoch sa cesta/chodník prepadne, ak bol vykop a podložie komunikácie nekvalitne, alebo neodborne, zrealizované. Riešenie týchto problémov stojí mestskú časť nemálo prostriedkov, časových a aj finančných.

Osobne som riešil nedostatky s realizátorom výkopových prác pri ťahaní optiky v našej štvrti, kde opakovane neboli dodržiavané podmienky stanovené vo VZN, ktoré sa týka rozkopávok.

Ako splnomocnenec som sa zaujímal o to, akým spôsobom funguje oddelenie výstavby a investícií. Moja niekoľkoročná skúsenosť z oblasti výstavby energetických zdrojov, líniových stavieb a pôsobenie na mieste profesného špecialistu u nemenovaného developera, mi dávala istú predstavu o tom ako by to fungovať malo. Ale nefungovalo, zistil som neexistoval systém, ktorý by zabezpečoval efektivitu a prehľadnosť na oddelení, veľa krát neplatilo to čo bolo už raz dohodnuté a pri kontrole progresu danej akcie som zistil, že daný pracovník na tom ani nezačal robiť – zlá, alebo veľmi slabá komunikácia medzi pracovníkmi a vedúcou, aj navzájom medzi sebou. Oddelenie bolo zle vedené a nepomohla ani výmena vedúcej, lebo to pokračovalo ďalej.

Obrat nastal až príchodom p. Baníka na oddelenie, ktorý vykonal potrebné zmeny na oddelení, personálne a organizačné. Momentálne je situácia neporovnateľne lepšia, zaviedli sa pravidelné stretnutia investičného oddelenia, 1x za týždeň, ktorého sa zúčastňujem, kde sa bod po bode preberá každá investičná akcia, všetci zúčastnení sú informovaní o tom, v akom štádiu sa nachádza a aké problémy je potrebné riešiť. V prípade potreby sú prizvaní pracovníci z iných oddelení, v prípade že je to potrebné. Všetky údaje sú vedené v tabuľke, ktorá je priebežne aktualizovaná.

Chcel by som ešte podotknúť dobrý vplyv pána Baníka na vedenie oddelenia správy majetku, ktorým bol dočasne poverený, objasním prečo. Takto pred rokom som sa dozvedel o problémoch s kúrením na
ZŠ Cádrova. Primárne bol problém popísaný ako „zlá“ kotolňa, lebo sa nekúri v triedach. Po obhliadke miesta som zistil, že boli zanedbané povinnosti prevádzkovateľa pri prevádzkovaní a údržbe tohto tepelného zariadenia, nebola vedená dokumentácia v zmysle platnej vyhlášky a zásahy, ktoré boli na zariadení vykonané, boli neodborné a neriešili problém, niektoré revízie neboli vykonané na čas a niektoré vôbec. A podobná situácia bola aj na iných školách (nie všetkých, česť výnimkám!) a nie len to, ale aj na objektoch, ktoré má v správe miestny úrad. Myslím, že to bol aj jeden z dôvodov, prečo bol rozviazaný pracovný pomer so stávajúcou vedúcou.

Navrhujem riešiť túto situáciu komplexne a vypísať súťaž na dodavku odborných prehliadok a skúšok pre všetky objekty, ktoré patria MČ BANM. Tým sa zamedzí znehodnoteniu technického zariadenia budov, ktoré vznikajú zanedbaním si týchto povinností.

Momentálne má ZŠ Cádrova novú riaditeľku, ktorá dáva staré hriechy do poriadku, novú strechu na telocvični, ktorá vylepšuje tepelnú bilanciu budovy, a znovu plne funkčné kúrenie s hydraulicky vyregulovaným rozvodom UK v areáli školy, s radiátormi vybavenými termostatickými hlavicami a riadiacim systémom v kotolni, ktorý plne využíva technológiu kotolne zabudovanú pred 12 rokmi, optimalizovaním spaľovacieho procesu a sledovaním prevádzky na diaľku, cez internet. To je technológia hodná 21 storočia, nie je to nič nové, ale funguje to tak ako má.

Ako splnomocnenec chcem poukázať na zastaraný systém komunikácie úradu s obyvateľmi cez internet a aj osobný kontakt. Na oddeleniach je jedna mailová adresa na ktorú môže občan zaslať svoju otázku, a taktiež je to tá istá adresa, ktorú používa na komunikáciu so zamestnancom. Tým je negovaná výhoda mailovej komunikácie, čo je rýchlosť odozvy.

Úradu chýba miesto prvého kontaktu, kde občan na jednom mieste vybaví všetko čo potrebuje a nie je nútený „túlať“ sa po úrade.

Akékoľvek ďalšie zistenia budem naďalej prezentovať na stretnutiach VaI a dohliadať na to, aby tie veci kde to možné je, boli vykonané čo najefektívnejšie, vzhľadom na celospoločenskú situáciu a finančné možnosti MČ.

V BRATISLAVE 11.3.2013

Ing. Branislav Feješ

Správa
o
činnosti splnomocnenca MZ

Prehľad aktivít v roku 2012 

V priebehu roka 2012 som pravidelne navštevoval  kluby dôchodcov v našej mestskej časti.
Zároveň som sa zúčastnil viacerých výročných ako aj vianočných schôdzi jednotlivých klubov. Počas stretnutí som sa oboznamoval so situáciou v jednotlivých kluboch a hovoril s občanmi aj o ich súkromných problémoch. V prípade možnosti som sa snažil ich požiadavky vybaviť. Taktiež som sa zúčastňoval stretnutí s vedúcimi klubov, ktoré organizovala pani Gabriela Vojtechová.

V mesiaci apríl som spoločne so zamestnancami úradu pani Vojtechovou, pani Janovičovou, pani Repáňovou ako aj s celým oddelením sociálnych služieb zorganizoval 
Deň novomestského seniora, ktorý sa uskutočnil v Stredisku kultúry na Vajnorskej ulici a ktorý sa tešil veľkému záujmu medzi seniormi našej mestskej časti.

Na zasadnutiach sociálnej a bytovej komisie som vždy informoval jej členov o situácií v našich kluboch seniorov ako aj o aktivitách, ktoré sa pre nich chystajú.

Počas celého roka 2012 som zorganizoval výlety na koncerty do Rakúska. Členovia našich boli sme vo Viedni v Eisenstadte a v Salzburgu. Výletov sa zúčastnili členovia klubov z Kramároch, Koliby, Športovej, Chemickej a Vajnorskej.

V priebehu roku 2012 sa vďaka výbornému nápadu zamestnancov úradu zorganizovalo podujatie pod názvom – Novomestská babička.. Podujatie sa stretlo s obrovských záujmom
medzi babičkami mestskej časti a ja som sa zúčastnil súťaže ako člen komisie.

Tak ako aj v minulých rokoch aj v roku 2012 som v mesiaci december zorganizoval v kostole na Kramároch Adventný koncert . Na tom minuloročnom vystúpili členovia symfonického  
Orchestra slovenského rozhlasu. Podujatia sa zúčastnilo približne 150 obyvateľov.
.
Ako šéfredaktor Hlasu Nového mesta som sa snažil, aby aj naši seniori mali priestor
na svoju prezentáciu v mestskom časopise a teší ma, že sme sa všetci mohli dozvedieť všeličo nového a zaujímavého a aktivitách a záujmoch našich starším spoluobčanov.

                                                                                                    V Bratislave dňa, 03.03.2013                                                   

Vladimír Margolien
splnomocnenec pre seniorov a 
cestovný ruch

Ing. Helena Bánska, CSc.
poslankyňa  MZ Bratislava Nové Mesto na obdobie 2011-2014

funkcia v zastupiteľstve: územné plány zón a výstavba 

-	Člen komisie ÚP a výstavbu
-	Člen školskej komisie na ZŠ Odborárska ul.
-	Dohliadanie na žiadosti k nadstavbám BD Tylova 17-19, Chemická 2-4, Chemická 10-12, rekonštrukcia bytu na Chemickej 10 bez stavebného povolenia,  Olbrachtova ul.  prieskum realizácie obnovy  BD Riazanská 30-36 na základe sťažností  obyvateľov  (stav dozor p. Knoppová)  SÚ BA-NM,      
-	Pracovné rokovania na Magistráte hl. mesta Bratislavy z dôvodu ÚP Bratislava a požiadaviek m.č.  BA NM  na vypracovanie ÚP –Z  na vybrané  územie v BA NM ( Biely Kríž, Ľudová štvrť, Mierová kolónia),  
-	Práce na  príprave  VO ÚP –Zóna Biely Kríž, Ľudová štvrť, Mierová kolónia 
-	Účasť na seminároch o územnom plánovaní organizovaných Magistrátom hl. mesta SR – Bratislavy,
-	Prieskumy a konzultácie ku kanalizačným rozvodom v Mierovej kolónii ( BVaK, Magistrát hl. mesta BA) 
-	Prieskumy a stanoviská k problémovým stavbám navrhovaným na realizáciu v m.č. Nové Mesto ( Multifunkčný komplex  - ul. Za stanicou, Bytový dom Nobelova ul., Bytový dom na križovatke ul. Odbojárov, Vajnorská)